
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Lučenec 17Pc/47/2024 6624205077 16. 01. 2025 JUDr. Andrea Gabrielová ECLI:SK:OSLC:2025:6624205077.2
Uznesenie Okresný súd Lučenec vo veci navrhovateľa - manžela: A. B. C., narodený XX.XX.XXXX, bytom D. XX, E., zastúpený advokátom JUDr. Ondrej Szilágyi, AK so sídlom Dr. Vodu 2, Lučenec proti manželke F. C., narodená XX.XX.XXXX, bytom D. XX, E., zastúpená advokátkou JUDr. Zuzana Šimová, PhD., LL.M., AK so sídlom Svätoplukova 2, Lučenec, v konaní o rozvod manželstva, takto rozhodol: I. Súd konanie z a s t a v u j e . II. Žiaden z účastníkov nemá právo na náhradu trov konania. odôvodnenie: 1. Na tunajšom súde je vedené konanie, v ktorom sa navrhovateľ domáha rozvodu manželstva. 2. Pred otvorením pojednávania, podaním doručeným súdu dňa 16.01.2025, zobral navrhovateľ návrh na rozvod manželstva späť v celom rozsahu a navrhol konanie v zmysle § 29 ods.1 CMP zastaviť, o trovách konania žiadal rozhodnúť tak, že ani jedna zo strán nemá nárok na ich náhradu. Taktiež žiadal vrátiť zaplatený súdny poplatok. 3. So späťvzatím návrhu na rozvod manželstva súhlasila aj manželka. 4. Podľa § 29 ods. 1, 2, 3 zák. č. 161/2015 Z. z. Civilný mimosporový poriadok (ďalej len "CMP") navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Súd konanie nezastaví, ak sa mohlo začať aj bez návrhu a je potrebné v konaní pokračovať. Súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 5. Nakoľko navrhovateľ vzal návrh späť pred otvorením pojednávania, boli v danej právnej veci splnené zákonom dané podmienky pre zastavenie konania, a preto súd rozhodol v zmysle § 29 ods. 1 CMP a konanie zastavil. Poučenie: Proti tomuto rozhodnutiu je prípustné odvolanie v lehote 15 dní odo dňa jeho doručenia na Okresný súd Lučenec, Dr. Herza 14, 984 37 Lučenec. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).
Podľa § 62 ods. 1, 2 CMP je odvolanie možné odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní. Podľa § 63 CMP v odvolacom konaní možno uvádzať nové skutkové tvrdenia a predkladať nové dôkazné návrhy. Podľa § 64 CMP zmena návrhu na začatie konania je v odvolacom konaní prípustná. Podľa § 65 CMP odvolací súd nie je viazaný rozsahom odvolania vo veciach, začať konanie aj bez návrhu.
v ktorých možno
Podľa § 66 CMP odvolací súd nie je odvolacími dôvodmi viazaný. Podľa § 67 CMP na vady konania pred súdom prvej inštancie prihliada odvolací súd, len ak mali za následok nesprávne rozhodnutie vo veci. Podľa § 367 ods. 4 CMP uznesenie o nariadení neodkladného opatrenia je vykonateľné vyhlásením; ak sa nevyhlasuje, je vykonateľné, len čo bolo vyhotovené. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona; ak ide o rozhodnutie o výchove maloletých detí, návrh na súdny výkon rozhodnutia.

